<classify> Mbali na kufungiwa kwa viongozi hao, kamati hiyo pia imefungia wachezaji wawili na waamuzi wawili kujihusisha na soka kwa miaka 10 kila mmoja, huku wakipigwa faini ya Sh milioni 10 kila mmoja.Aidha kamati hiyo iliyokutana mwishoni mwa wiki iliyopita chini ya Makamu Mwenyekiti Wakili Jerome Msemwa imezishusha mpaka daraja la pili timu za Geita Gold Geita iliyokuwa ipande Ligi Kuu, JKT Oljoro Arusha na Polisi Tabora Tabora huku JKT Kanembwa ya Kigoma ikishushwa mpaka hatua ya ligi ya mkoa RCL baada ya kukutwa na hatia za kupanga matokeo.Kwa mujibu wa taarifa kutoka TFF jana, viongozi waliofungiwa maisha ni Mwenyekiti wa chama cha soka mkoa wa Tabora, Yusuph Kitumbo na Katibu wake Fateh Remtullah, Mwenyekiti wa JKT Oljoro, Amos Mwita na kocha msaidizi wa Polisi Tabora, Bernad Fabian.Wengine waliofungiwa maisha ni mwamuzi wa mchezo kati ya JKT Kanembwa FC v Geita Gold, Saleh Mangola, kamisaa wa mchezo huo Moshi Juma na kocha msaidizi wa Geita Gold, Choke Abeid.Kwa upande wa wachezaji waliofungiwa miaka kumi ni kipa Mohamed Mohamed wa JKT Kanembwa na Dennis Richard wa Geita Gold huku wakitakiwa kulipwa faini ya Sh milioni 10 kila mmoja.Aidha waamuzi waliokumbwa na rungu hilo ni mwamuzi wa mchezo kati ya Polisi Tabora v JKT Oljoro, Masoud Mkelemi na mwamuzi wa akiba, Fedian Machunde ambao pia wamefungiwa miaka kumi na kupigwa faini ya Sh milioni 10 kila mmoja.Taarifa hiyo ilisema Mwenyekiti wa Chama cha Soka Mkoa wa Geita GEREFA, Salum Kurunge, Mwenyekiti wa Geita Gold, Constantine Moladi na Katibu wa JKT Kanembwa, Basil Matei wameachiwa huru baada ya kutokutwa na hatia katika shauri hilo.Wengine walioachiwa huru ni Katibu wa Polisi Tabora, Alex Kataya, Katibu wa JKT Oljoro, Hussein Nalinja, mtunza vifaa wa Polisi Tabora, Boniface Komba, na Meneja wa timu ya Polisi Tabora, Mrisho Seleman.Kutokana na maamuzi hayo ya Kamati ya Nidhamu ya TFF, Kamati husika zitakaa kupitia kanuni na kutangaza timu itakayopanda Ligi Kuu VPL msimu ujao na timu zitakazopanda Ligi Daraja la Kwanza msimu ujao, ilisema taarifa hiyo.  <topic>: MICHEZO 